CELEX: 22021D1488
Language: mt
Date: 2021-08-17 00:00:00
Title: Deċiżjoni 2/2021 tal-Kumitat tal-Kummerċ bejn l-UE, il-Kolombja, il-Perù u l-Ekwador tas-17 ta’ Awwissu 2021 li temenda d-Deċiżjonijiet Nru 1/2014, Nru 2/2014, Nru 3/2014, Nru 4/2014 u Nru 5/2014 sabiex titqies l-adeżjoni tal-Ekwador fil-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador min-naħa l-oħra, u biex jiġu aġġornati l-listi ta’ arbitri u ta’ esperti fil-Kummerċ u l-Iżvilupp Sostenibbli [2021/1488]

16.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 328/107
               
            
         DEĊIŻJONI 2/2021 TAL-KUMITAT TAL-KUMMERĊ BEJN L-UE, IL-KOLOMBJA, IL-PERÙ U L-EKWADOR
         tas-17 ta’ Awwissu 2021
         li temenda d-Deċiżjonijiet Nru 1/2014, Nru 2/2014, Nru 3/2014, Nru 4/2014 u Nru 5/2014 sabiex titqies l-adeżjoni tal-Ekwador fil-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador min-naħa l-oħra, u biex jiġu aġġornati l-listi ta’ arbitri u ta’ esperti fil-Kummerċ u l-Iżvilupp Sostenibbli [2021/1488]
         IL-KUMITAT TAL-KUMMERĊ,
         Wara li kkunsidra l-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra (minn hawn ’il quddiem imsejjaħ “il-Ftehim Kummerċjali”), u b’mod partikolari l-Artikolu 13 tiegħu,
         Billi:
         
                     (1)
                  
                  
                     B’konformità mal-punt (g)(vi) tal-Artikolu 13(2) tal-Ftehim Kummerċjali, il-Kumitat tal-Kummerċ jista’ jressaq ’il quddiem il-kisba tal-objettivi tal-Ftehim Kummerċjali permezz ta’ modifiki, previsti fih, ta’ dispożizzjonijiet oħrajn suġġetti għal modifiki mill-Kumitat tal-Kummerċ skont dispożizzjoni espliċita tal-Ftehim Kummerċjali. B’konformità mal-Artikolu 13(5) tal-Ftehim Kummerċjali, fl-eżerċitar ta’ kwalunkwe waħda mill-funzjonijiet stabbiliti f’dak l-Artikolu, il-Kumitat tal-Kummerċ jista’ jadotta kwalunkwe deċiżjoni kif previst fil-Ftehim Kummerċjali.
                  
               
                     (2)
                  
                  
                     Id-Deċiżjoni Nru 1/2014 tipprevedi l-adozzjoni tar-Regoli ta’ Proċedura tal-Ftehim Kummerċjali skont il-punt (j) tal-Artikolu 13(1) tal-Ftehim Kummerċjali.
                  
               
                     (3)
                  
                  
                     Id-Deċiżjoni Nru 2/2014 tipprevedi l-adozzjoni tar-Regoli ta’ Proċedura u tal-Kodiċi ta’ Kondotta għal arbitri skont il-punt (h) tal-Artikolu 13(1) u l-Artikolu 315 tal-Ftehim Kummerċjali.
                  
               
                     (4)
                  
                  
                     Id-Deċiżjoni Nru 3/2014 tipprevedi l-istabbiliment tal-listi ta’ arbitri skont l-Artikolu 304(1) u (4) tal-Ftehim Kummerċjali.
                  
               
                     (5)
                  
                  
                     Id-Deċiżjoni Nru 4/2014 tipprevedi l-adozzjoni tar-Regoli ta’ Proċedura għall-Gruppi ta’ Esperti dwar il-Kummerċ u l-Iżvilupp Sostenibbli skont l-Artikolu 284(6) tal-Ftehim Kummerċjali.
                  
               
                     (6)
                  
                  
                     Id-Deċiżjoni Nru 5/2014 tipprevedi l-istabbiliment ta’ Grupp ta’ Esperti dwar kwistjonijiet koperti mit-Titolu dwar il-Kummerċ u l-Iżvilupp Sostenibbli skont l-Artikolu 284(3) tal-Ftehim Kummerċjali.
                  
               
                     (7)
                  
                  
                     Sabiex titqies l-adeżjoni tal-Ekwador mal-Ftehim Kummerċjali u l-ħtieġa li jiġu aġġornati l-listi ta’ arbitri u ta’ esperti fil-Kummerċ u fl-Iżvilupp Sostenibbli, id-Deċiżjonijiet Nru 1/2014, Nru 2/2014, Nru 3/2014, Nru 4/2014 u Nru 5/2014 tal-Kumitat tal-Kummerċ jenħtieġ li jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness tad-Deċiżjoni Nru 1/2014 tal-Kumitat Kummerċjali bejn l-UE, il-Kolombja u l-Perù fis-16 ta’ Mejju 2014 dwar l-adozzjoni tar-Regoli ta’ Proċedura msemmi fil-punt (j) tal-Artikolu 13(1) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, huwa emendat kif ġej:
            
                        (1)
                     
                     
                        L-Artikolu 1 huwa emendat kif ġej:
                        
                                    (a)
                                 
                                 
                                    il-paragrafu 1 huwa sostitwit bis-segwenti:
                                    
                                       “1.   Il-Kumitat tal-Kummerċ li huwa stabbilit skont l-Artikolu 12 tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra (“il-Ftehim”), għandu jaqdi d-dmirijiet tiegħu skont l-Artikolu 12 tal-Ftehim u jassumi r-responsabbiltà għall-operat u l-applikazzjoni xierqa tal-Ftehim.”;
                                    
                                 
                              
                                    (b)
                                 
                                 
                                    il-paragrafu 3 huwa sostitwit b’dan li ġej:
                                    
                                       “3.   Il-Kumitat tal-Kummerċ għandu jkun ippresedut b’sistema ta’ rotazzjoni għal perijodu ta’ sena mill-Ministru tal-Kummerċ, l-Industrija u t-Turiżmu tal-Kolombja, mill-Ministru tal-Kummerċ Barrani u t-Turiżmu tal-Perù, mill-Ministru tal-Produzzjoni, il-Kummerċ Barrani, l-Investiment u s-Sajd tal-Ekwador, jew mill-Membru tal-Kummissjoni Ewropea responsabbli għall-Kummerċ. L-ewwel perijodu għandu jibda fid-data tal-ewwel laqgħa tal-Kumitat tal-Kummerċ u jispiċċa fil-31 ta’ Diċembru tal-istess sena. Il-President jista’ jkun irrappreżentat minn nies innominati rispettivi, kif previst fl-Artikolu 12(2) tal-Ftehim.”;
                                    
                                 
                              
                  
                        (2)
                     
                     
                        fl-Artikolu 3, il-paragrafu 1 huwa sostitwit b’dan li ġej:
                        
                           “1.   Il-Kumitat tal-Kummerċ għandu jiltaqa’ darba fis-sena jew fuq talba ta’ kwalunkwe Parti, kif previst fl-Artikolu 12(2) tal-Ftehim. Il-laqgħat għandhom jinżammu fuq sistema ta’ rotazzjoni, f’Bogotá, fi Brussell, f’Lima u f’Quito, sakemm il-Partijiet ma jaqblux mod ieħor.’.
                        
                     
                  
         
            Artikolu 2
            L-Anness tad-Deċiżjoni Nru 2/2014 tal-Kumitat Kummerċjali bejn l-UE, il-Kolombja u l-Perù fis-16 ta’ Mejju 2014 dwar l-adozzjoni tar-Regoli ta’ Proċedura u l-Kodiċi ta’ Kondotta għall-arbitri, msemmi fil-punt (h) tal-Artikolu 13(1) u fl-Artikolu 315 tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, huwa emendat kif ġej:
            
                        (1)
                     
                     
                        fir-Regola 1, il-punt (a) huwa sostitwit b’dan li ġej:
                        
                                    “(a)
                                 
                                 
                                    “il-Ftehim” ifisser il-Ftehim Kummerċjali bejn il-Kolombja u l-Perù, minn naħa waħda, u l-Unjoni Ewropea u l-Istati Membri tagħha, min-naħa l-oħra, iffirmat fi Brussell fis-26 ta’ Ġunju 2012, kif emendat bil-Protokoll tal-Adeżjoni tal-Ekwador għall-Ftehim, li ġie ffirmat fil-11 ta’ Novembru 2016;”;
                                 
                              
                  
                        (2)
                     
                     
                        Ir-Regola 7 hija sostitwita b’dan li ġej:
                        
                                    “7.
                                 
                                 
                                    Jekk l-aħħar jum għall-konsenja ta’ dokument jaqa’ nhar ta’ btala legali fil-Kolombja, fil-Perù, fl-Ekwador jew fl-UE, id-dokument jista’ jiġi konsenjat fil-jum ta’ xogħol li jkun imiss.”;
                                 
                              
                  
                        (3)
                     
                     
                        Ir-Regola 33 hija sostitwita b’dan li ġej:
                        
                                    “33.
                                 
                                 
                                    Sakemm il-partijiet litiganti ma jaqblux mod ieħor, is-smigħ għandu jsir fi Brussell jekk il-parti lmentatriċi tkun il-Kolombja, il-Perù jew l-Ekwador u f’Bogotá, f’Lima jew f’Quito, skont il-każ, jekk il-parti lmentatriċi tkun l-UE.’.
                                 
                              
                  
         
            Artikolu 3
            L-Anness tad-Deċiżjoni Nru 3/2014 tal-Kumitat Kummerċjali bejn l-UE, il-Kolombja u l-Perù tas-16 ta’ Mejju 2014, li jistabbilixxi lista ta’ arbitri, imsemmija fl-Artikolu 304(1) u (4) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, huwa emendat kif ġej:
            
                        (1)
                     
                     
                        il-“Lista ta’ arbitri msemmija fl-Artikolu 304(1) tal-Ftehim” hija emendata kif ġej:
                        
                                    (a)
                                 
                                 
                                    fil-lista ta’ “Arbitri proposti mill-Kolombja”, il-punti 2 u 3 huma sostitwiti b’dan li ġej:
                                    
                                                “2.
                                             
                                             
                                                Javier Gamboa
                                             
                                          
                                                3.
                                             
                                             
                                                Claudia Orozco’;
                                             
                                          
                              
                                    (b)
                                 
                                 
                                    il-lista li ġejja tiddaħħal bejn il-lista ta’ “Arbitri proposti mill-Kolombja” u l-lista ta’ “Arbitri proposti mill-UE”:
                                    “Arbitri proposti mill-Ekwador
                                    
                                                1.
                                             
                                             
                                                Hugo Perezcano Díaz
                                             
                                          
                                                2.
                                             
                                             
                                                Alejandro Sánchez
                                             
                                          
                                                3.
                                             
                                             
                                                Carlos Vejar
                                             
                                          
                                                4.
                                             
                                             
                                                Alan Yanovich
                                             
                                          
                                                5.
                                             
                                             
                                                Andrés Jana’;
                                             
                                          
                              
                                    (c)
                                 
                                 
                                    fil-lista ta’ “Arbitri proposti mill-Perù”, il-punti 4 u 5 huma sostitwiti b’dan li ġej:
                                    
                                                “4.
                                             
                                             
                                                Victor Saco
                                             
                                          
                                                5.
                                             
                                             
                                                Javier Hernando Illescas Mucha’;
                                             
                                          
                              
                                    (d)
                                 
                                 
                                    fil-lista ta’ “Presidenti”, il-punt 2 huwa sostitwit b’dan li ġej:
                                    
                                                “2.
                                             
                                             
                                                Pedro Negueloaetcheverry (l-Ekwador)”;
                                             
                                          
                              
                  
                        (2)
                     
                     
                        il-“Lista addizzjonali ta’ arbitri b’esperjenza settorjali fuq suġġetti speċifiċi koperti mill-Ftehim imsemmija fl-Artikolu 304(4) tal-Ftehim” hija emendata kif ġej:
                        
                                    (a)
                                 
                                 
                                    taħt l-intestatura “Esperti tal-Kummerċ fil-Merkanzija”, il-lista li ġejja tiddaħħal bejn il-lista ta’ “Arbitri proposti mill-Kolombja” u l-lista ta’ “Arbitri proposti mill-UE”:
                                    “Arbitri proposti mill-Ekwador
                                    
                                                1.
                                             
                                             
                                                Pablo Bentes
                                             
                                          
                                                2.
                                             
                                             
                                                Jan Bohanes
                                             
                                          
                                                3.
                                             
                                             
                                                Sofía Bonilla”;
                                             
                                          
                              
                                    (b)
                                 
                                 
                                    taħt l-intestatura “Esperti fl-oqsma tal-Kummerċ fis-Servizzi, fl-Istabbilimenti, fil-Kompetizzjoni, fid-Drittijiet ta’ Proprjetà Intellettwali jew fl-Akkwist tal-Gvern”, il-lista li ġejja tiddaħħal bejn il-lista ta’ “Arbitri proposti mill-Kolombja” u l-lista ta’ “Arbitri proposti mill-UE”:
                                    “Arbitri proposti mill-Ekwador
                                    
                                                1.
                                             
                                             
                                                Gustavo Guerra
                                             
                                          
                                                2.
                                             
                                             
                                                Alfredo Corral
                                             
                                          
                                                3.
                                             
                                             
                                                Genaro Eguiguren”;
                                             
                                          
                              
                                    (c)
                                 
                                 
                                    taħt l-intestatura “Esperti fl-oqsma tal-Kummerċ fis-Servizzi, fl-Istabbilimenti, fil-Kompetizzjoni, fid-Drittijiet ta’ Proprjetà Intellettwali jew fl-Akkwist tal-Gvern”, fil-Lista tal-Presidenti, il-punt 2 huwa sostitwit b’dan li ġej:
                                    
                                                “2.
                                             
                                             
                                                Tania Voon’.
                                             
                                          
                              
                  
         
            Artikolu 4
            Il-punt (a) tar-Regola 1 tal-Anness tad-Deċiżjoni Nru 4/2014 tal-Kumitat Kummerċjali bejn l-UE, il-Kolombja u l-Perù tas-16 ta’ Mejju 2014 dwar l-adozzjoni tar-Regoli ta’ Proċedura għall-Grupp ta’ Esperti fil-Kummerċ u l-Iżvilupp Sostenibbli msemmi fl-Artikolu 284(6) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, huwa sostitwit b’dan li ġej:
            
                        “(a)
                     
                     
                        “il-Ftehim” tfisser il-Ftehim Kummerċjali bejn il-Kolombja u l-Perù, minn naħa waħda, u l-Unjoni Ewropea u l-Istati Membri tagħha, min-naħa l-oħra, iffirmat fis-26 ta’ Ġunju 2012, kif emendat bil-Protokoll tal-Adeżjoni tal-Ekwador mal-Ftehim, li ġie iffirmat fil-11 ta’ Novembru 2016.’.
                     
                  
         
            Artikolu 5
            L-Anness tad-Deċiżjoni Nru 5/2014 tal-Kumitat Kummerċjali bejn l-UE, il-Kolombja u l-Perù tas-16 ta’ Mejju 2014, jistabbilixxi Grupp ta’ Esperti dwar kwistjonijiet koperti mit-Titolu dwar il-Kummerċ u l-Iżvilupp Sostenibbli msemmi fl-Artikolu 284(3) tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, huwa emendat kif ġej:
            
                        (1)
                     
                     
                        fil-“Lista ta’ esperti”, jiżdiedu l-punti li ġejjin:
                        
                                    “13.
                                 
                                 
                                    María Amparo Albán
                                 
                              
                                    14.
                                 
                                 
                                    Alice Tipping
                                 
                              
                                    15.
                                 
                                 
                                    Leopoldo González
                                 
                              
                                    16.
                                 
                                 
                                    Fabián Jaramillo’;
                                 
                              
                  
                        (2)
                     
                     
                        fil-lista ta’ “Presidenti”, jiżdiedu l-punti li ġejjin:
                        
                                    “7.
                                 
                                 
                                    Jacob Olander
                                 
                              
                                    8.
                                 
                                 
                                    Martín Padulla’.
                                 
                              
                  
         
            Artikolu 6
            Din id-Deċiżjoni għandha tidħol fis-seħħ fil-jum tal-adozzjoni tagħha.
            Din id-Deċiżjoni għandha titfassal fil-lingwi uffiċjali tal-Partijiet għall-Ftehim, b’kull wieħed minn dawn it-testi jkun ugwalment awtentiku.
         
         
            Magħmul f’Lima, is-17 ta’ Awwissu 2021.
            
               
                  Għall-Kumitat tal-Kummerċ
               
               Diego Sebastián LLOSA VELÁSQUEZ
               
                  Il-President tal-Kumitat tal-Kummerċ